《题资福院平绿轩》
宋代·王益祥

丈室无馀地，生涯小有天。推窗成旷阔，俯槛绕清涟。

载酒日边客，闻歌柳外船。隔墙人易与，剩著买山钱。

作者简介：福州闽县人，字谦叔，号止轩。孝宗淳熙十一年进士。光宗绍熙中为建康府教授，修学校，增生徒。迁枢密院编修官、崇政殿说书。出知宁国，改处州，时严禁“伪学”，因乞祠去。后迁江东提刑，因里人陈自强居相位，引嫌归。